NaiveNeuron/SloPal huggingface dataset:
Taraba, Tomáš, podpredseda vlády SR a minister životného prostredia SR (2024-04-30):
Vážený pán predsedajúci, ďakujem pekne. Ak to správne rozumiem, tak opozícia čakala pred dverami, aby mohla sa do miestnosti dostať, keď budem vystupovať. Takže ďakujem veľmi pekne, ďakujem veľmi pekne všetkým členom aj opozície, aj koalície, ktorí posunuli návrh zákona, ktorým ideme efektívnejšie regulovať počet medveďov, do skráteného konania, a myslím, že sa potvrdilo presne to, čo sme všetci predpokladali, že predovšetkým bude jedna politická strana Progresívne Slovensko, ktorá nechce riešiť otázku medveďov v prospech ľudí. Pre všetkých ostatných môžem teda len potvrdiť a zopakovať to, čo už v tej, v tom prvom kole debát sme, myslím, vo veľkej časti dosť detailne rozobrali. Návrh zákona má za cieľ to, aby odstrel medveďov sa konal predovšetkým mimo správneho konania, aby nemohli existovať prieťahy spôsobené rôznymi mimovládkami, ktoré každý jeden odstrel budú napádať na súde. Za druhé, naším cieľom je, aby sme nemuseli mať desaťtisíce zamestnancov v zásahových tímoch na odstrel medveďa, ale aby sme vedeli do toho zakomponovať združenia, ktoré na to sú určené, a to znamená poľovnícke združenia, pretože poľovníci sú ľudia, ktorí sú v tých okresoch, regiónoch, sú najbližšie, netreba čakať jeden, dva, tri dni, kým tam niekto príde. Tretia vec, ktorá je dôležitá, aby sme naozaj aj dokázali, to bude druhá časť toho istého zákona, o ktorej budeme hovoriť neskôr, aj vyčistiť lokality, v ktorých sú náletové dreviny, ktoré ľahšie budú vedieť sprehľadniť plochy, v ktorých sa tieto medvede a rôzna iná zver nachádza, bez toho, aby dochádzalo k akémukoľvek výrubu lesov, to je, samozrejme, že, myslím, že už každému jasne vyvrátený hoax. No a môžem avizovať, že ešte do tohoto zákona dáme na výbore určité pozmeňujúce návrhy, o ktorých budem hovoriť na výbore, nie teraz ešte v tomto pléne. Takže z mojej strany, myslím, že bolo povedané už v tej prvej rozprave všetko podstatné a ak bude treba nejaké upresnenie, tak som na to pripravený. Ďakujem.
Laššáková, Jana, podpredsedníčka NR SR (2015-11-11):
S reakciou, pán poslanec Brocka, nech sa páči.
Paška, Pavol, predseda NR SR (2013-03-20):
Pán poslanec Fecko, do rozpravy.
P. Hrušovský, podpredseda NR SR: (2002-03-19):
Pán Mesiarik. M. Mesiarik, poslanec: Vážený pán podpredseda, vážené poslankyne, poslanci, na tajné hlasovanie o návrhu na opakovanú voľbu kandidátov na sudcov Ústavného súdu Slovenskej republiky bolo vydaných 125 hlasovacích lístkov. Z týchto 125 štrnásť poslancov neodovzdalo hlasovacie lístky. Zo 111 odovzdaných hlasovacích lístkov bolo 7 neplatných, to znamená, že zo 104 platných hlasovacích lístkov overovatelia zistili nasledovný stav pri voľbe: Jarmila Badíková za 29 poslancov, proti 48, zdržalo sa 27. Peter Kresák za 65, proti 22, zdržalo sa 17. Mária Usačevová za 29 poslancov, proti 48, zdržalo sa 27. Anna Zachová za 11 poslancov, proti 62, zdržalo sa 31 poslancov. Pripomínam, že na voľbu kandidátov na sudcov Ústavného súdu Slovenskej republiky je potrebné získať najviac platných hlasov, najmenej však nadpolovičnú väčšinu hlasov prítomných poslancov. Overovatelia na základe toho konštatujú, že v tajnom hlasovaní z navrhnutých kandidátov získal najviac platných hlasov a väčšinu prítomných pán poslanec Peter Kresák. Na základe tejto skutočnosti navrhujem a oznamuje, že doplňujúce a ďalšie voľby budú zrejme na budúcej schôdzi. Ďakujem pekne.
Shahzad, Silvia, poslankyňa NR SR (2018-03-14):
Veronika, na margo tvojej poznámky, áno, ja chcem zdôrazniť, že mne záleží na tom, aby naozaj predovšetkým služby a zariadenia, ktoré sú určené pre ľudí so zdravotným postihnutím, boli bezbariérové. Naozaj mi na tom nesmierne záleží, ale roky sa táto podmienka ignorovala, máme tu množstvo zariadení, ktoré sú dokonca bariérové, nieže sú prispôsobené, sú bariérové, a odstrániť všetky tieto bariéry, ktoré sa roky ignorovali, nie je vôbec jednoduché. A tak sa to nedá robiť systémom, že: hurá, teraz si to odstráňte! Pretože naozaj to stojí financie, ktoré sa v rozpočte nevyčleňujú. Nemáme odborníkov, nemáme stavebných odborníkov, ktorí sa tomu venujú, nemáme proste prakticky nič. Takže začnime to riešiť pekne po poriadku a všade. A môžme zabezpečiť to, aby sa to riešilo systémovo a predovšetkým pri nových objektoch. Ja chcem zdôrazniť, že čo sa týka služieb, pre mňa je doteraz nepochopiteľné, že v mnohých zariadeniach sa nepoužívajú mnohé pomôcky, ktoré by mohli zľahčiť prácu pracovníkov, zamestnancov, ktorí zdvíhajú ťažkých ľudí. Máme rôzne zdviháky, vozíky a naozaj pomôcky, ktoré uľahčujú ten spôsob. A takéto veci nikto nerieši a nemyslí ani na tých zamestnancov, ktorí pracujú za minimálnu mzdu. Takže, takže zaoberajme sa aj týmito vecami a nielen zdôrazňujme, že ja nebojujem za bezbariérovosť. Ja za ňu bojujem.
Remišová, Veronika, poslankyňa NR SR (2016-09-22):
Ďakujem pánu poslancovi Chudíkovi. Avšak on celý čas alebo väčšinu svojho času hovoril o odvolávaní riaditeľa a o konkrétnej situácii, ktorá sa stala v jeho škole. Ešte raz poznamenávam, ako sme to už minule hovorili, proces odvolávania s procesom zvolenia riaditeľa nemá absolútne nič spoločné. Keď sa odvoláva riaditeľ, tak sa odvoláva pre nejaké pochybenie alebo predpokladáme, že urobil nejakú chybu alebo zle riadi školu, keď volíme riaditeľa, tento riaditeľ je čistá, nepopísaná tabuľa a nemá prečo do toho zasahovať zriaďovateľ. Pretože zatiaľ ten riaditeľ, keďže ho len menujeme do funkcie, volíme ho, tak ešte nemá, nemá na sebe, ja neviem, nestihol spravil žiadnu chybu. Čiže ešte raz. Odvolávanie a proces volenia riaditeľa sú dve úplne odlišné situácie a my proces odvolávania riaditeľa absolútne neriešime. My riešime proces voľby riaditeľa. Ešte ste hovorili školu vo Vrbove, že neviete, aké tam boli okolnosti a že všetky, všetky prípady, ktoré sme menovali, sa stali pred rokom 2015. Tento prípad vo Vrbove sa stal už od roku 2015 a je dôsledkom práve zavedenia veta. A keď ste sa pýtali na to, že aký bol dôvod. Tak jednoduchý bol dôvod, pretože pani starostka tam chcela svoju kandidátku a nechcela tam kandidáta, ktorého si zvolili aj učitelia, aj rodičia a bola s ním všeobecná spokojnosť. Takže to bol dôvod, že pani starostka chcela, skrátka, svojho kandidáta. Ak sa takto má voliť riaditeľ, tak si myslím, že je to veľmi nesprávne a nie je to na prospech ani školy, ani naši... (Prerušenie vystúpenia časomerom.)
Pčolinský, Peter, doterajší podpredseda NR SR (2023-10-25):
Pán poslanec Peter Stachura.
Bugár, Béla, podpredseda NR SR (2019-09-10):
Teraz otváram. Jaj... Pani poslankyňa Kaščáková, nech sa páči, môžte reagovať.
Suchánek, Alan, poslanec NR SR (2019-05-13):
Ďakujem za podnety. K tomu môžem povedať ozaj len toľko, samozrejme, na začiatok ako všecko. Keď začíname, ako som povedal, ale jedno euro, ktoré tu vložíme, sa nám vráti mnoho-, mnohonásobne. A keďže sme na Slovensku a sme takí trošku konzervatívni, ono to chvíľočku potrvá, tak si ani nemyslím, že hneď v prvom, v druhom, v treťom roku bude veľký nárast. Možno už v treťom hej, ak budú, ak budú tí ľudia počúvať. Ja konkrétne som bol v Spojených štátoch na návšteve, a ten pán domáci si zobral dovolenku, išiel, v práci si bral dovolenku a platil si kolonoskopické vyšetrenie. Sám z vlastnej iniciatívy, pretože to robí pre svoje zdravie. Oni si to zdravie vážia. My si to zatiaľ nevážime, ale keď sa to dostane do povedomia ľudí, tak ja verím, že začne byť tých, tých, ten záujem o toto väčší. Samozrejme, pokiaľ by ten, ten populačný skríning bol taký, že by prišlo na to 50-tisíc ľudí, tak tie vyšetrenia by išli do stotisícov. Na to zatiaľ ešte možno nie sme pripravení. Ale ako hovorím, Slovensko je konzervatívne pôjde to pomaly, ale dôležité že sme začali. To je to najdôležitejšie.
P. Hrušovský, predseda NR SR: (2005-10-28):
(Hlasovanie.) 125 prítomných, 96 za návrh, 29 sa zdržalo. Návrh sme schválili. Na Štefana budeme rokovať o návrhu zákona. Poprosím teraz pána poslanca Miššíka, aby z poverenia ústavnoprávneho výboru predložil Národnej rade návrhy hlasovaní k vládnemu návrhu o výkone trestu povinnej práce a o doplnení zákona o službách zamestnanosti (tlač 1248).
Kotleba, Marek, poslanec NR SR (2022-11-15):
Ďakujem za... ďakujem za slovo, pán podpredseda. A, pán predseda výboru, musím vám povedať, že trošku ste sa mýlili, pretože tie cvičenia Slovensko vykonalo a prvé cvičenie bolo počas tých covid opatrení, kde ministerstvo vnútra vedelo povolať vojakov, už aj dobre že nie hasičov, na kontrolu či už okresov, alebo hraníc. A potom ďalšie cvičenie bolo na východnej hranici a kvôli tomu by tu nemal byť len minister vnútra, ale aj minister financií, pretože všetci dobre vieme, ktorí aspoň trošku do toho vidíme, že hranice strážia dve zložky, a to je ministerstvo vnútra a ministerstvo financií, pretože tí tzv. colníci patria pod Finančnú správu a Finančná správa patrí pod ministerstvo financií. A na tých zamestnancov počas tej, tej utečeneckej krízy z Ukrajiny boli na tých colniciach vyvíjané enormné tlaky. Tí colníci, chudáci, sa tam nevedeli zastaviť a nevedeli, čo majú robiť, a vtedy Slovenská republika vedela poprosiť napríklad Českú republiku na to, aby na východnú hranicu prišli, prišla Policie Českej republiky, ale vidíte, dnes, keď sú to už tí zlí imigranti, pretože vidia rozdiel v tom, že imigranti z Blízkeho východu sú úplne iní ako imigranti z Ukrajiny, pretože ten útok sa stal z tej strany inej, tak teraz to nie je možné. Preto, ak tu mali stáť, tak tu mal byť aj minister vnútra a takisto aj Igor Matovič.
Kecskés, Ján, poslanec NR SR (2018-02-14):
Ďakujem. Pán poslanec Dostál, vy ste opäť nesklamal s tým vaším pseudopohľadom na svet a na realitu, ale čo môžme očakávať od liberála, ktorý je predsedom konzervatívnej strany a ktorý je tak obľúbený aj v SaS-ke, alebo resp. vo svojom klube, že celú obednú prestávku musí sedieť v lavici, a teda si tu ťuká do počítača. Ale poďme, poďme k veci. Hovoríte o otvorenosti ekonomiky, alebo teda pracovného trhu na Slovensku. Jaguar Land Rover dostal investičnú pomoc od Slovenskej republiky vo výške 650 mil. euro. A realita je taká, že namiesto toho, aby tam robili ľudia zo Slovenska, alebo teda z priľahlých okresov, kde je nezamestnanosť nižšia ako v Nitre, tak namiesto toho tam robia ľudia z Balkánu a už sa šepká o tom, že aj ľudia z Vietnamu tam budú mať svoje pracovné miesta. Ja sa spýtam, ako môže toto podporiť ekonomiku Slovenskej republiky a ako toto môže podporiť trebárs mladé rodiny, alebo teda mladých ľudí, ktorí si chcú založiť rodiny, chcú mať za prácu primeraný plat, a teda nestáli by sme pred problémom, ako je znižovanie demografickej krivky Slovenskej republiky. A čo sa týka bezpečnosti, no za chvíľku v Nitre budeme chodiť v nepriestrelných vestách, aby nás, aby nás tam Balkánci nedopichali, tak, pán Dostál, sadnite alebo poďte z pléna von, poďte sa poprechádzať medzi ľuďmi a opýtajte sa, ako to v skutočnosti je, a pozrite sa na tento problém aj z iného pohľadu ako z poslaneckej lavice. Ďakujem.
Mazurek, Milan, poslanec NR SR (2023-05-18):
Ospravedlňujem sa, ale musím takto vystúpiť. Z nepochopiteľných dôvodov pani poslankyňa Brisudová ako spravodajkyňa pri bode 90, teda tom hlasovaní o zákone o zverejňovaní zápisníc, nedala hlasovať o bodoch 1 a 2 aj napriek tomu, že boli v druhom pozmeňujúcom návrhu Eduarda Kočiša vyňaté na osobitné hlasovanie. Tým pádom sa schválila spoločná správa a zákon je nevykonateľný. Neviem, z akého dôvodu to pani Brisudová urobila, pretože sa mala riadiť tým, čo bolo v pozmeňujúcom návrhu.
Fronc, Martin, poslanec NR SR (2013-10-23):
Ďakujem pekne. Už je to trošku bezpredmetné, lebo to kolega povedal, a preto len zopakujem tú otázku na pána ministra. V predchádzajúcom volebnom období bola prijatá novela Trestného zákona, ktorá umožňuje do 24 hodín sudcovi odsúdiť takýto čin násilia, ktorý sa udeje na štadióne, a chcem sa opýtať v tej súvislosti pána ministra, či má nejakú štatistku, naozaj či niečo také vôbec sa udialo, lebo vo verejnosti to nie je známe, a ak, tak či sú známe nejaké počty takto postihnutých ľudí, lebo to, že násilie bolo, ktoré by si zaslúžilo priamo konanie súdne a zrýchlené, to vieme, ale či bol niekto aj odsúdený, nie. Takže to je skôr otázka, ktorú smerujem na pána ministra. Ďakujem.
Laurenčík, Milan, podpredseda NR SR (2021-05-11):
Faktickú poznámku má pripravenú aj pán poslanec Ján Blcháč. Nech sa páči.
Martvoň, Anton, poslanec NR SR (2014-11-08):
Ďakujem pekne. Ja by som chcel iba upozorniť na to, že nie je vhodné v rámci rokovania Národnej rady, aby niekto obviňoval predsedu parlamentu z niečoho, čo sa dá založiť takýmto obdobným spôsobom aj na Saint Vincente. Ja som, pán Lipšic, necitoval žiadne stanovisko. Pozrite si Topky.sk plus predmetné veci, čo som povedal, tam nenájdete... (Prerušenie vystúpenia predsedajúcou.)
Blanár, Juraj, podpredseda NR SR (2023-06-22):
Pán poslanec Benčík s faktickou poznámkou.
Ľ. Mušková, poslankyňa: (2005-10-27):
V tomto prípade chcem ohlásiť z tohto miesta proste zo zákona porušenie tohto zákona, ktorý ste práve citovali. Určite viete, že moja otázka sa vzťahuje na experiment ministerstva školstva s triedou autistických detí v okrese Kysucké Nové Mesto, ktorý bol zrušený na konci posledného školského roku. Tieto deti z tejto triedy mali byť umiestnené, tak ako hovorí zákon 596/2003 o štátnej správe a školskej samospráve § 8 ods. 3, je to váš zákon, pán minister: „Žiak si plní povinnú školskú dochádzku v základnej škole v školskom obvode, v ktorom má trvalé bydlisko, ak sa zákonný zástupca žiaka nerozhodne podľa iného paragrafu“. To je zo zákona právo žiaka chodiť v mieste bydliska do školy. A povinnosť štátu, teda krajského školského úradu je mu toto umožniť. Krajský školský úrad však rozhodol, že tieto postihnuté deti majú denne dochádzať do iného okresu, do Žiliny, čo predstavuje pre tieto deti a ich rodičov neprekonateľné prekážky, pretože chodia mestskou dopravou a niektoré z nich museli až trikrát presadať. Toto rozhodnutie, ako som povedala, je nezákonné, neetické a proti zdravému rozumu, kto pozná, čo je to diagnóza autizmus. Ak nepoznajú títo ľudia na krajskom školskom úrade, ktorí sú na to odborne akože poverení, nemajú tam čo robiť. Po odvolaní sa rodičov na ministerstvo školstva a krajský školský úrad v stanovenom termíne na vytvorenie triedy, na ktorú zo zákona a vašej vyhlášky majú nárok, dostali takéto stanovisko z ministerstva školstva kladné, samozrejme, ako sme už počuli z krajského školského úradu im bolo oznámené, že... (Vystúpenie prerušené časomierou.)
Bugár, Béla, podpredseda NR SR (2019-06-24):
Na vystúpenie pani poslankyne ako jediný pán poslanec Farkašovský. Nech sa páči.
Záborská, Anna, poslankyňa NR SR (2021-06-24):
Ďakujem pekne, pán predseda. Nebudem sa vyjadrovať k viacerým veciam, len jednu podčiarknem, Marek, z toho, čo si povedal, a som veľmi rada, že si opakovane zdôraznil, že zákon, ktorý sme predkladali, bol zákon o pomoci tehotným ženám. Je to dôležité opakovať, pretože, bohužiaľ, viaceré médiá, mimovládne organizácie a aj niektorí naši kolegovia tendenčne donekonečna opakujú, že predkladáme zákon, ktorý zakazuje potraty. A ja skutočne vidím za tým zlý úmysel a to možno je len preto, aby, toto opakujú, aby podsunuli verejnosti, že nám nejde o to, aby sme pomohli tehotným ženám a rodinám, a tým nepriamo zachránili aj deti, ktoré by inak mohli byť potratené, ale že nám nejde o nič iné, len o to, aby sme potraty zakázali. A ja si myslím, že v tejto dobe musíme urobiť všetko preto, aby sme počet potratov znížili a aby sme dali šancu čo najväčšiemu počtu počatých detí, aby sa mohli narodiť. Ďakujem pekne. (Potlesk.)
B. Bugár, podpredseda NR SR: (2005-01-19):
J. Drgonec, poslanec: Skôr vysvetľujúca poznámka pre prítomných neprávnikov. Zo slov doktora Abelovského mohlo vznikať zdanie, že zavinenie je predpokladom zodpovednosti v trestnom práve a len v trestnom práve. V skutočnosti je celkom bežné vyžadovať požiadavku zavinenia v súkromnoprávnych vzťahoch, teda vo vzťahoch upravených Občianskym zákonníkom a radom iných zákonov. A nikto sa na báze súkromného práva nečuduje, že právnické osoby znášajú zodpovednosť a že znášajú zodpovednosť aj pod podmienkou zavinenia.
Kolesár, Juraj, poslanec NR SR (2018-05-25):
Ďakujem. Vážená pani predsedajúca, vážené pani poslankyne, vážení páni poslanci, v súlade § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážená pani predsedajúca, skončil som, prosím, otvorte rozpravu.
Kiššová, Jana, poslankyňa NR SR (2018-11-29):
Ďakujem veľmi pekne. V tejto súvislosti chcem povedať ešte jednu vec, že za tie roky od toho 2015. sme sa na túto situáciu, ktorú tu dnes máme, mohli pripraviť nielen tým, že sme mohli pripraviť riadne podmienky na prijímanie ľudí z tretích krajín, ale hlavne sme sa mohli pozrieť na to, čo vieme spraviť pre to, aby sme tieto pracovné miesta obsadzovali jednak našimi ľuďmi, máme veľkú prezamestnanosť v štátnej správe. Nie je cesta aj trošku zoštíhliť štátnu správu a posunúť týchto ľudí do výkonnej sféry, ktorá teda je tá jediná, ktorá platí verejné statky a ktorá zarába na to, aby sme mohli fungovať? Či sme sa nevedeli pozrieť na to, ako vieme tých, tie stotisíce ľudí, ktorí žijú v zahraničí, tých Slovákov v zahraničí dostať domov na Slovensko, či aj týmto smerom sme nejaké aktivity za tie roky nemohli spraviť? A či sme sa nemohli pozrieť, či náhodou nemáme nejakých ľudí zamestnaných v sférach, ktoré ideme utlmovať, napríklad Hornonitrianske bane, a či týchto ľudí nejakou rekvalifikáciou nevieme umiestniť a pomôcť im zamestnať sa na tom trhu práce v iných oblastiach? Ďakujem.
Kuffa, Štefan, poslanec NR SR (2020-07-14):
... porušuje rokovací poriadok tak, že opakovane odníma slovo neoprávnene, nedá slovo a nie je možnosť vystúpiť v rámci rozpravy faktickou poznámkou. (Ruch v sále. Prerušenie vystúpenia predsedajúcim.)
Fecko, Martin, poslanec NR SR (2019-03-26):
Dvadsať minút bolo, to som si bral, takže... (Prerušenie vystúpenia predsedajúcou.)
Paška, Pavol, predseda NR SR (2013-12-18):
Ďakujem pekne. Pani poslankyňa Jurinová. (Pretrvávajúci potlesk.) Pani poslankyňa Jurinová. (Doznievanie potlesku.) Pani poslankyňa Jurinová, nech sa páči.
Kaník, Ľudovít, poslanec NR SR (2013-09-24):
Ďakujem. Veľmi krátko, už len na doplnenie. K tej rozprave sa doplnilo k tomu argumentáriu aj vzťah k minimálnej mzde. Naozaj je dobré poukázať na vzájomnú súvislosť. Vláda teraz s veľkou pompou – a čo si budeme hovoriť, je to už súčasť prezidentskej predvolebnej kampane, kde pán premiér Fico sa snaží ukázať, že on ešte viac chce dať, ako pôvodne navrhovalo ministerstvo – bude schvaľovať navýšenie minimálnej mzdy asi o tých 14 euro. Keby sa prijal tento návrh zákona, ktorý predkladám, tak rodine, kde za minimálnu, súčasnú hladinu minimálnej mzdy sa zamestná jeden z jej členov, zvýši sa príjem o 23 euro. Už len na tomto vidno výraznejší, pozitívnejší vplyv na pracujúce rodiny v tých pásmach nízkokvalifikovanej pracovnej sily. A ďalší pozitívny efekt, samozrejme, že táto vláda chce hodiť náklady na niekoho iného, spôsobené týmto, a vytvoriť dojem, že dvíha ľuďom mzdy. Opak je pravdou. Výsledkom, žiaľ, bude, že pre mnohých zamestnávateľov, ktorí dnes využívajú nízkokvalifikovanú pracovnú silu na časť svojich pozícií pracovných, sa po zvýšení minimálnej mzdy môže stať a pravdepodobne sa to stane; vždy sa tak stalo, zanikli tu celé odvetvia, napríklad textilný priemysel, vďaka zvýšeniu minimálnej mzdy v minulosti uskutočnenému vládou Roberta Fica; že títo ľudia prídu o prácu, pretože nebudú zamestnateľní vzhľadom k hodnote svojej práce, ktorú vedia zamestnávateľovi poskytnúť. Výsledok pre nich bude zhoršenie sociálneho postavenia, zhoršenie situácie, pretože sa zvolil zlý nástroj. Ja viem, že každý chce ľuďom alebo každý možno nie, ale väčšina ľudí – a ja sa k nim tiež počítam – chce nájsť cestu, aby sme vytvorili lepšie podmienky pre ľudí. Ale toto je zlá cesta, po ktorej sa kráča. Toto by znamenalo, že im pomôžeme účinnejším spôsobom – a znova zopakujem to, čo som povedal vtedy ‒, nebude to znamenať, že vzniknú nejaké nové veľké výdavky, naopak, zapojíme do pracovného procesu omnoho väčší okruh ľudí, ako je tomu dnes. Tí ľudia nebudú stratené existencie, ako sú dnes, zotročené sociálnou dávkou v pasci chudoby, ale sa postavia postupne na vlastné nohy, budú vytvárať hodnoty pre spoločnosť, budú žiť iným spôsobom života; a to by malo byť naším cieľom. Ďakujem za pozornosť.
Lukáč, Jozef, poslanec NR SR (2018-09-18):
Vážený pán predseda, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh ústavného zákona do 30 dní a gestorský do 32 dní od jeho prerokovania v Národnej rade v prvom čítaní. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedu Národnej rady. K bodu 76. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a v gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu k týmto bodom.
Nehézová, Jana, poslankyňa NR SR (2018-06-20):
Vážené kolegyne, vážení kolegovia, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1026. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1075 z 28. mája 2018 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 7. septembra 2018 a v gestorskom výbore do 10. septembra 2018. Otvorte, prosím, všeobecnú rozpravu.
Ďuriš Nicholsonová, Lucia, podpredsedníčka NR SR (2019-06-28):
Vyhlasujem všeobecnú rozpravu k tomuto bodu za skončenú. Ešte pre istotu sa opýtam pána poslanca Krajčího, či v záverečnom slove chce vystúpiť. Nie. Pani spravodajkyňa? Nie je tomu tak. Prerušujem rokovanie o tomto bode programu. Teraz prejdeme k ďalšiemu bodu a tým je druhé čítanie o návrhu poslanca Maroša Kondróta na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov. Návrh zákona má tlač 1467 a informácia výborov má tlač 1467a. Dávam slovo pánovi poslancovi Marošovi Kondrótovi, nech sa páči. (Rokovanie o návrhu poslanca Národnej rady Slovenskej republiky Maroša Kondróta na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1467.)
Číž, Miroslav, podpredseda NR SR (2015-06-19):
Pán poslanec Huba.
I. Radičová, ministerka práce, sociálnych vecí a rodiny SR: (2005-10-27):
Myslím, že tu odznelo pri prvom čítaní novely zákona o sociálnom poistení, že bol tento zákon novelizovaný cca štrnásťkrát. Chcem povedať, že z tohto počtu noviel štyri boli iniciatívne novelou samotného zákona o sociálnom poistení a ten zvyšok boli novely v dôsledku novelizácií a zmien iných zákonov. Je potrebné s dosahom na zákon o sociálnom poistení tieto dva rozmery rozlišovať. Po druhé, všetci rozprávame a reflektujeme prvé dosahy a efekty zákona o sociálnom poistení. Pýtam sa: Budeme konštatovať nedostatky, chyby bez pokusu o nápravu i cestou novely alebo budeme pokračovať v chybách a necháme ich tak? Keď reflektujeme nedokonalosti a chyby, asi sú potrebné novely. Po tretie, nielen z hľadiska istých úprav v rámci existujúceho zákona a dosahov, ale sme členskou krajinou Európskej únie, máme regulatívy, ktoré sa vzťahujú na zabezpečenie pilierov v rámci dôchodkového poistenia. Okrem toho napríklad regulatív 1408 o migrácii, ktorý bude mať dosahy na potreby novelizácie tohto zákona. Jednoducho rozlišujme, čo je dôsledkom členstva v EÚ a potreba novely a čo je potrebou z hľadiska zdokonaľovania existujúceho zákona. A teraz vecne, nevyhýbam sa odpovedi. Po prvom čítaní novely zákona k sociálnemu poisteniu tu odznelo množstvo vecných, relevantných námetov a pripomienok. Ja sama mám niekoľko návrhov, ako je možné v danom systéme upraviť isté nové sociálne diferenciácie. Mám mesiac na to, aby som predstúpila pred vás do druhého čítania a predtým do výborov s istým návrhom, ktorý podľa môjho názoru a názoru mojich poradcov môže vylepšiť predložený návrh v prvom čítaní, reflektujúc aj vaše pripomienky a námety. Ďakujem za pozornosť.
Zemanová, Anna, poslankyňa NR SR (2022-06-15):
Ďakujem veľmi pekne za slovo. Vážení kolegovia, dovoľujeme si vám ako skupina poslancov predložiť návrh zákona, ktorým sa menia a dopĺňajú niektoré zákony v súvislosti so zrýchlením niektorých konaní v rámci povoľovacích procesov. Cieľom predloženého návrhu zákona je zabrániť obštrukciám šikanózneho charakteru zo strany jednotlivcov, najmä spomedzi takzvanej verejnosti. Návrh zachováva avšak právo verejnosti vyjadrovať sa k správe vecí verejných, tá je garantovaná aj medzinárodnými zmluvami, aj našou legislatívou, ale zároveň náš návrh vytvára predpoklady, aby toto právo bolo v rovnováhe s právom vlastníkov nehnuteľností, navrhovateľov na získanie jednotlivých rozhodnutí v reálnom čase a na získanie spravodlivých rozhodnutí. Ďakujem pekne. Zatiaľ na úvod a potom sa hlásim do rozpravy.
Bugár, Béla, podpredseda NR SR (2011-06-01):
Pán poslanec Viskupič.
P. Paška, predseda NR SR: (2007-06-26):
(Hlasovanie.) 124 prítomných, 76 za, 32 proti, 3 sa zdržali, 13 nehlasovalo. Konštatujem, že sme schválili návrh novely zákona č. 543 Z. z. o ochrane prírody a krajiny. Pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení niektorých zákonov . Je to tlač 255. Pani Zmajkovičová bude uvádzať hlasovanie. Nech sa páči, uvádzajte hlasovanie.
Kažimír, Peter, minister financií SR (2017-10-11):
Ďakujem. Dovoľte, aby som vám predstavil Mnohostranný dohovor na zavedenie opatrení na zamedzenie narúšania základov dane a presunu zisku súvisiacich s daňovými zmluvami, ktoré som v mene Slovenskej republiky podpísal 7. júla minulého roku počas ministerského stretnutia OECD v Paríži. Dohovor je významnou súčasťou akčného plánu G20 a OECD v boji proti erózii daňového základu a presunu ziskov, tzv. projekt BEPS, a zatiaľ ho podpísalo 70 štátov. Dohovor umožňuje efektívne a rýchlo implementovať vybrané opatrenia tejto iniciatívy do jednotlivých zmlúv o zamedzení dvojitého zdanenia. Hlavným cieľom dohovoru je zamedziť umelému presúvaniu ziskov nadnárodnými skupinami prostredníctvom zneužívania zmlúv o zamedzení dvojitého zdanenia. Upravujú sa hlavne pravidlá ohľadom daňovej rezidencie, transparentných subjektov, metód na zamedzenie dvojitého zdanenia. Dohovor ďalej rieši otázky súvisiace so vznikom stálej prevádzkarne a ďalšie oblasti využívané daňovníkmi na agresívne daňové plánovanie. Slovenská republika do procesu zaradila 64 zmlúv o zamedzení dvojitého zdanenia a k zneniu dohovoru uplatňuje tri výhrady: K čl. 8 dohovoru transakcie týkajúce sa výplaty dividend, kde je navrhovaný časový termín 365 dní na držbu obchodných podielov, neuplatníme u tých zmlúv, ktoré obsahujú dlhšie časové obdobie. K čl. 16 dohovoru, riešenie prípadov dohodou, Slovenská republika si vyhradzuje právo, aby daňovník predkladal svoj prípad na riešenie sporu len v štáte svojej rezidencie. A k čl. 17 dohovoru, ktorý rieši korešpondujúce úpravy pri transferovom oceňovaní, o tieto ustanovenia sa doplnia iba tie zmluvy, ktoré príslušné ustanovenie neobsahujú. Z hľadiska obsahu je dohovor medzinárodnou hospodárskou zmluvou všeobecnej povahy podľa čl. 7 ods. 4 Ústavy Slovenskej republiky a medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb podľa čl. 7 ods. 4 a 5 Ústavy Slovenskej republiky a je medzinárodnou zmluvou, na ktorej vykonanie nie je potrebný zákon. Ďakujem.
M. Číž, podpredseda NR SR: (2007-03-22):
Ak dovolíte teda, prikročíme k druhej otázke. Pýtam sa, pán László Köteles je prítomný v sále. Áno. Otázka znie: „Aký je predpokladaný vplyv zavedenia elektronického mýta na priechodnosť a bezpečnosť tzv. južnej trasy?“ Odpovedá minister dopravy, pôšt a telekomunikácií Slovenskej republiky Ľubomír Vážny, v zastúpení odpovie minister hospodárstva pán  Jahnátek. Nech sa páči. Poprosím, aby ste oznámili ukončenie odpovede, pán minister.
Jurinová, Erika, podpredsedníčka NR SR (2015-12-01):
Pán poslanec, na vaše vystúpenie sú štyri faktické poznámky. Uzatváram možnosť prihlásiť sa s faktickými. Nech sa páči, pani poslankyňa Šípošová.
Zajac, Pavol, poslanec NR SR (2013-10-15):
Vážený pán predseda, 2. novembra uplynie presne rok od tragickej udalosti, keď pri stavebných prácach na úseku diaľnice D1 Janovce – Jablonov pri obci Kurimany došlo k pádu rozostavaného mosta. Nešťastie si vyžiadalo život štyroch ľudí, ďalší boli zranení. Do dnešného dňa šetrenie tejto udalosti nebolo uzatvorené. Preto mi dovoľte, aby som predložil návrh na uznesenie Národnej rady, podľa ktorého Národná rada Slovenskej republiky podľa § 128 ods. 1 zákona Národnej rady o rokovacom poriadku žiada ministra vnútra Roberta Kaliňáka predložiť Národnej rade Slovenskej republiky správu o vyšetrovaní pádu rozostavaného mosta pri obci Kurimany s termínom na najbližšiu riadnu schôdzu Národnej rady.
Gajdoš, Peter, minister obrany SR (2018-02-09):
Vážená pani predsedajúca, vážení páni poslanci, pani poslankyne, na reakciu pána, čo sa týka Laurenčíka, čo sa týka kybernetickej obrany. Chcel by som... (Prerušenie vystúpenia predsedajúcou.)
Suja, Miroslav, poslanec NR SR (2020-12-10):
Ďakujem za slovo, pán predsedajúci. Pán poslanec, zabudol si ešte povedať, že doplácajú pri tom vyhlásení núdzového stavu, že doplácajú aj malí roľníci a lokálni pestovatelia, ktorí dodávajú potraviny do podnikov, ktoré sa zaoberajú stravovaním. Videl som dneska leták, kde orgán štátnej správy priamo odporúča nakupovať len v obchodných reťazcoch. Reťazcoch! To zjavne nabáda, aby ľudia nenakupovali v malých potravinách, v malých rodinných podnikoch. Programové vyhlásenie vlády je len zdrap papiera. Ako môže orgán štátnej správy rozdistribuovať takýto leták starostom? Dneska sme tu mali na výbore pôdohospodárstvo, pre pôdohospodárstvo a životné prostredie. Toto sa nestáva ani v krajinách tretieho sveta, aby sme takto obchádzali vlastných ľudí takýmto príkazom alebo odporúčaním. To nie je možné.
P. Paška, predseda NR SR: (2006-09-07):
Vážené pani poslankyne, vážení páni poslanci, ešte predtým, ako preruším rokovanie pred obedňajšou prestávkou, vám chcem zrekapitulovať, na čom sme sa dohodli. Budeme pokračovať v rokovaní schôdze o 14.00 hodine hodinou otázok, budeme pokračovať interpeláciami a po ukončení tohto bodu programu bude nasledovať hlasovanie o zaradení do stálych delegácií a potom tajné, jednotlivé tajné hlasovania, tak ako sú uvedené v programe schôdze s doplnením, ktoré sme práve schválili, a to bod, v ktorom budeme ešte tajne hlasovať o riaditeľovi Národného bezpečnostného úradu naraz. Čiže dnes poobede by sme, predpokladám, mohli uskutočniť všetky tieto hlasovania aj tajné voľby. Ďakujem vám zatiaľ pekne, budeme pokračovať o 14.00 hodine. Prerušujem rokovanie. (Obedňajšia prestávka.) (Prerušenie rokovania o 11.36 hodine.) Tretí deň rokovania 4. schôdze Národnej rady Slovenskej republiky 7. septembra 2006 o 14.14 hodine
Mikulec, Roman, minister vnútra SR (2022-11-29):
Ďakujem pekne. Vážený pán predsedajúci, pani poslankyne, páni poslanci, návrh zákona sa predkladá najmä vzhľadom na potrebu prispôsobenia legislatívneho prostredia na implementáciu rozvojových a reformných opatrení vyplývajúcich z Plánu obnovy a odolnosti Slovenskej republiky. Dôležitou zmenou je možnosť budovania integrovaných bezpečnostných centier ako kľúčového prvku vyplývajúceho z plánu obnovy a odolnosti. V podobe integrovaných bezpečnostných centier sa vytvoria moderné krízové manažérske a technologické priestory s benefitom okamžitej bezprostrednej operatívnej a preventívnej spolupráce všetkých najdôležitejších záchranných zložiek Slovenskej republiky. Predmetom úpravy predkladaného návrhu zákona sú aj zmeny v posilnení pôsobnosti ministerstva vnútra na strategickej úrovni riadenia vo vzťahu k záchranným zložkám. Reaguje sa na potrebu ustanovenia spoločných postupov a koordináciu záchranných zložiek na operačnej úrovni a nastavenie nových vzťahov koordinácie na taktickej úrovni pre účinnejšiu pomoc v tiesni. Začlenenie Policajného zboru medzi základné záchranné zložky integrovaného záchranného systému umožní efektívnejšiu koordináciu týchto zložiek. S ohľadom na snahu unifikovať príjem a spracovanie tiesňových informácií sa navrhuje personálne posilniť okresné úrady v sídle kraja, ktoré činnosť koordinačných stredísk primárne vykonávajú. Operátori operačného strediska záchrannej zdravotnej služby budú túto činnosť vykonávať len na vyžiadanie okresného úradu v sídle kraja. Osobitný dôraz návrh zákona kladie na zvýšenie odbornosti aktérov integrovaného záchranného systému zavedením odbornej spôsobilosti ako predpokladu na výkon činnosti operátora koordinačného strediska integrovaného záchranného systému. Zároveň sa návrhom zavádza inštitút akreditácie ostatným záchranným zložkách, čo napomôže celkovej akcieschopnosti a odbornosti integrovaného záchranného systému. Vážené dámy poslankyne, vážení páni poslanci, dovoľujem si vás záverom požiadať o podporu predloženého vládneho návrhu zákona. Ďakujem pekne.
Zmajkovičová, Renáta, podpredsedníčka NR SR (2013-09-20):
Faktické poznámky na vystúpenie pána poslanca nie sú. Pán poslanec bol posledný, ktorý bol prihlásený do rozpravy. (Reakcia z pléna.) Pán poslanec Mikuš. Zapnite pána poslanca Mikuša, ktorý je jediný prihlásený s faktickou. Uzatváram možnosť prihlásiť sa s faktickou. Nech sa páči.
Laurenčík, Milan, podpredseda NR SR (2021-05-06):
Pani poslankyňa Lucia Drábiková, nech sa páči.
Blaha, Ľuboš, podpredseda NR SR (2024-02-09):
Dobre, dávam slovo členovi výboru pre sociálne veci poslancovi Jozefovi Cechovi, aby informoval Národnú radu o výsledku prerokovania návrhu vlády vo výbore. Nech sa páči.
Jurinová, Erika, podpredsedníčka NR SR (2013-10-17):
Takže teraz poprosím posledného prihláseného rečníka, pána poslanca Sulíka. Pána ministra prosíme, aby zasadol na svoje miesto.
Fico, Robert, predseda vlády SR (2013-06-20):
Ďakujem pekne. Všetkým vám želám pekný deň. Vážená pani podpredsedníčka Národnej rady, vážená Národná rada, dovoľte mi, aby som v znení príslušných ustanovení rokovacieho poriadku Národnej rady Slovenskej republiky z dnešnej hodiny otázok ospravedlnil neprítomných členov vlády a oznámil ministrov poverených ich zastupovaním. Neprítomný z dôvodu pracovnej cesty mimo Bratislavy je podpredseda vlády, minister vnútra Robert Kaliňák, zastupuje ho minister spravodlivosti Tomáš Borec. V Luxemburgu na zahraničnej pracovnej ceste je podpredseda vlády, minister financií Peter Kažimír, zastupuje ho minister dopravy, výstavby a regionálneho rozvoja Ján Počiatek. Na pracovnej ceste v Bruseli je ministerka zdravotníctva Zuzana Zvolenská, zastupuje ju minister kultúry Marek Maďarič. Mimo Bratislavy na pracovnej ceste vojenské cvičenie vo vojenskej oblasti Lešť momentálne absolvuje minister obrany Martin Glváč, zastupuje ho minister hospodárstva Tomáš Malatinský. Práceneschopný je minister práce, sociálnych vecí a rodiny Ján Richter, zastupuje ho minister školstva, vedy, výskumu a športu Dušan Čaplovič. A otázka nie je postavená na podpredsedu vlády a ministra zahraničných vecí a európskych záležitostí Miroslava Lajčáka, ktorý je na zahraničnej pracovnej ceste v Rusku. Pani podpredsedníčka, som pripravený v stanovenom časovom limite odpovedať na otázky poslancov a poslankýň.
P. Paška, predseda NR SR: (2009-09-10):
Dámy a páni, budeme hlasovať o prerokovaných bodoch programu. Chcem vás požiadať, aby ste venovali pozornosť spravodajcom, ktorí budú uvádzať  návrhy. Ako prvý pán poslanec Szigeti uvedie v prvom čítaní hlasovanie o návrhu pána Fronca a Brocku na vydanie zákona o školských autobusoch. Je to tlač 1170. (Hlasovanie o návrhu poslancov Národnej rady Slovenskej republiky Martina Fronca a Júliusa Brocku na vydanie zákona o školských autobusoch .)
Zmajkovičová, Renáta, podpredsedníčka NR SR (2014-09-10):
Prerušujem rokovanie o tomto bode programu. Kolegyne, kolegovia, budeme pokračovať hlasovaním. Vyhlasujem dvojminútovú prestávku. (Dvojminútová prestávka.) (Po prestávke.)
Šíbl, Jaromír, poslanec NR SR (2021-03-31):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
V. Veteška, podpredseda NR SR: (2004-09-08):
Pán Jarjabek, máte slovo.
P. Hrušovský, predseda NR SR: (2005-05-20):
D. Bollová, poslankyňa: Ďakujem pekne, pán predseda. Keď sme  prerokúvali tento návrh vo výbore, tak tiež som mala podobné výhrady, o ktorých hovoril aj predrečník pán Novotný, že tie sedačky veľmi ťažko bude možné umiestniť do auta, ak má rodina viac ako dve deti. Chcem sa spýtať, či nepremýšľali navrhovatelia, že by sa znížila tá určená výška do 150 cm, lebo prinútilo alebo vyzvalo to vo mne taký úsmev, keď pán predrečník hovoril, že to má byť pre deti do 150 cm s výnimkou vodiča. Čiže ak má vodič menej ako 150 cm, mal by mať tiež nejakú detskú sedačku? Zrejme nie. Takže skúsme trošičku znížiť ten vzrast. A tým pádom aj znížime pravdepodobne počet detí v jednej rodine, ktoré majú menej, povedzme, ako 100 cm. Skúste nad tým porozmýšľať, lebo ešte ma napadla taká vec: Ak pôjdu deti na školský zájazd do výšky 150 cm, celý autobus bude plný detských sedačiek? Neviem si to predstaviť. Porozmýšľajte nad tým, že by sa znížilo tých 150, povedzme, na 100 maximálne 120 cm. Ďakujem pekne.
M. Hort, podpredseda NR SR: (2009-10-28):
návrhu poslancov Národnej rady Slovenskej republiky Tatiany Rosovej a Jaroslava Ivanča na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov . Návrh zákona má tlač 1282 a návrh na jeho pridelenie na prerokovanie výborom je v rozhodnutí č. 1306. Dávam teraz slovo poslankyni Tatiane Rosovej, aby návrh zákona uviedla. Pani poslankyňa, nech sa páči.
Paška, Pavol, predseda NR SR (2012-05-15):
Pán kolega, venujte sa vystúpeniu.
Bugár, Béla, doterajší podpredseda NR SR (2012-04-04):
Vladimír Matejička.
Blanár, Juraj, podpredseda NR SR (2022-11-30):
Na vaše vystúpenie, pán poslanec, je päť faktických poznámok, či koľko teda? Päť, vidím vás, pán poslanec Kuriak, len som chcel tomu nechať čas. Uzatváram možnosť s faktickými poznámkami. Pán poslanec Mazurek ako prvý.
Kollár, Boris, predseda NR SR (2021-10-20):
Prosím, do záznamu.
Laššáková, Jana, poslankyňa NR SR (2011-06-01):
Prosím, pán predseda, dajte hlasovať o postúpení návrhu zákona do tretieho čítania.
Grendel, Gábor, podpredseda NR SR (2022-10-04):
Pán poslanec Eduard Kočiš ešte s faktickou.
Bugár, Béla, podpredseda NR SR (2011-09-14):
Pán podpredseda Fico bude reagovať na faktické, nech sa páči.
Pellegrini, Peter, predseda NR SR (2023-12-08):
(Zaznievanie gongu.) Vážené panie poslankyne, vážení páni poslanci, prosím, aby ste zaujali miesto v rokovacej sále, budeme pokračovať hlasovaním o prerokovaných bodoch programu. Na úvod podávam návrh na prerokovanie tlače 97, to je tlač pána ministra financií, to je zákon o konsolidačných opatreniach, budúci týždeň v utorok 12. decembra od deviatej hodiny. Je všeobecný súhlas? Nie je všeobecný súhlas. Prosím, prezentujme sa a hlasujme, aby sme v druhom čítaní konsolidačné opatrenia, tlač 97, prerokovali v utorok o deviatej hodine ako prvý bod. (Hlasovanie.) Prítomných 79, za 76, zdržal sa 1, nehlasovali 2. Tento návrh sme schválili. Teraz nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy, tlač 90. Poprosím pána poslanca Romana Malatinca, aby hlasovania uviedol. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 90.)
M. Číž, podpredseda NR SR: (2008-06-20):
Teraz dávam slovo spravodajcovi, ktorého určil navrhnutý gestorský výbor pre sociálne veci a bývanie, pánovi poslancovi Jozefovi Šimkovi, aby predniesol spravodajskú správu.
B. Bugár, podpredseda NR SR: (2002-06-20):
Nech sa páči, máte slovo.
Sulík, Richard, predseda NR SR (2011-06-01):
Ďalší rečník v poradí pán poslanec Fecko. Prepáčte. Igor Matovič požiadal o slovo, nech sa páči.
Pčolinský, Peter, podpredseda NR SR (2022-12-06):
S faktickou, s reakciou na faktické poznámky pán poslanec Viskupič.
Figeľ, Ján, podpredseda NR SR (2013-12-12):
Na vystúpenie pána poslanca Mihála sú štyri faktické poznámky. Končím možnosť, nech sa páči, Darina Gabániová s prvou.
Klus, Martin, podpredseda NR SR (2019-10-22):
Ďakujem pekne. Na vašu rozpravu neevidujem žiadnu faktickú poznámku, tým pádom vyhlasujem rozpravu za skončenú. Chce k rozprave zaujať stanovisko navrhovateľ? Pán minister, nech sa páči.
Laššáková, Jana, podpredsedníčka NR SR (2012-10-30):
Pán poslanec Škripek, nech sa páči.
Kamenický, Ladislav, poslanec NR SR (2021-12-09):
... Ak si... (Povedané súbežne s predsedajúcim.) Dobre. Môžem, môžem hovoriť? Ďakujem. Čiže máme tu vianočný čas a sprá... správanie tohto človeka je absolútne bezprecedentné a ja som si myslel, že sa tu budeme baviť odborne o rozpočte a takisto o tomto, o tejto téme, to znamená náraste dlhu Slovenskej republiky. Mal som pripravené veľmi detailné vystúpenie k tejto téme a myslel som si, že budeme normálne ako slušní ľudia debatovať o tom, čo trápi Slovenskú republiku, a jednou z tých bolestí je aj dlh Slovenskej republiky. Vidím však, že je nás tu málo, a tomuto človeku tu niečo rozprávať je absolútne zbytočné. On okrem osobných invektív, okrem osobných útočení a toho, že vidí, že sú tu médiá, tak ja som prvý v rozprave. Tak najprv má úvodné slovo, potom dá slovo spravodajcovi predsedajúci a potom sa tu znova postaví Igor Matovič a hodinu tu rozpráva nezmysly, len aby zaujal, len aby zaujal médiá. Ja proti tomuto protestujem a na protest poviem jednu vec, nebudem tu teraz plytvať svojimi slovami, lebo to je ako perly... tomuto človeku niečo rozprávať, to je ako perly sviniam hádzať. Tak sa hovorí na Slovensku. Ja sa k týmto veciam, čo sa týka dlhu, je to téma aj štátneho rozpočtu na budúci rok, ktorý budeme prejednávať za pár minút, budem vyjadrovať a chcem si ušetriť tie hnusné, nevyberané nadávky tohto človeka, ktorý by sa nemal nechať duševne vyšetriť, aby nás tu neobťažoval svojou prítomnosťou. Ďakujem pekne za pozornosť.
Kamenický, Ladislav, poslanec NR SR (2018-03-26):
Teraz dajte hlasovať o bode D.
M. Hort, podpredseda NR SR: (2009-02-12):
A nasleduje v tejto chvíli ďalší bod schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 172/2008 Z. z. o neprimeraných podmienkach v obchodných vzťahoch a o doplnení zákona Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení neskorších predpisov , ktorý prerokúvame taktiež v skrátenom legislatívnom konaní. Vládny návrh zákona má tlač č. 932 a spoločná správa výborov č. 932a. Prosím teraz ministra hospodárstva Slovenskej republiky pána Ľubomíra Jahnátka, aby vládny návrh zákona odôvodnil. Nech sa páči, pán minister, máte priestor pre vaše úvodné slovo.
Grendel, Gábor, podpredseda NR SR (2020-04-24):
Pán poslanec Mizík.
Pellegrini, Peter, predseda NR SR (2015-05-13):
Ďakujem veľmi pekne. Konštatujem, že som dostal písomné prihlášky troch pánov poslancov do rozpravy. Tak vystúpi za klub strany MOST – HÍD pán poslanec Érsek a potom vystúpi v rozprave pán poslanec Kadúc a pán poslanec Lipšic. Ale ako prvý využije svoje právo vystúpiť v rozprave pán navrhovateľ. Nech sa páči.
M. Dzurinda, predseda vlády SR: (2001-09-06):
J. Migaš, predseda NR SR: Pokojne, páni poslanci.
Nicholsonová, Lucia, podpredsedníčka NR SR (2016-04-27):
Veľmi pekne ďakujem, pán poslanec. Zaujmite, prosím, miesto pre spravodajcu. Týmto otváram rozpravu. Do rozpravy sa písomne neprihlásil žiaden pán poslanec ani pani poslankyňa. Pýtam sa, či sa do rozpravy chce niekto prihlásiť ústne. Zdá sa mi to, alebo sa snažíš, pán poslanec? (Reakcie z pléna.) Dobre. To pomáha, keď je tam tá karta. Tak nech sa páči. Týmto ukončujem možnosť prihlásiť sa do rozpravy. V rozprave vystúpi pán poslanec Dostál. Nech sa páči.